Xavier Amiama
Xavier Amiama, ki te fèt an 1909 nan Guantanamo nan Kiba epi ki mouri an 1969, se yon atis pent dominiken.

Biyografi 

Nan lane 1909, Xavier te fèt an Guantanamo (Kiba) men kòm sikonstans nesans li pa two piblik, gen dat ki plase li fèt an 1910.
Nan lane 1913, lè li te gen sèlman 4 an, avèk fanmi li, li te imigre ale nan Repiblik Dominikèn. Fanmi yan te etabli vi yo nan yon vil nan sid lan yo rele San Pedro de Macoris.
Nan lane 1935, lè li te aje de 25 an, li kite Dominikani kòm yon jèn pent e yon aprantis pou li ale viv Pòtoprens (Ayiti) etidye nan men yon gwo pent ayisyen yo rele Pétion Savain. Se avèk li e nan estidyo li, li te pentire pou konbyen lane e aprè konbyan tan Pòtoprens, li te vin yon manm nan Centre d'Art, yon enstitisyon ke yon jounalis Ameriken yo rele Dewitt Peters te fonde e li te kontinye karyè li pentire la.

Zèv li yo

Penti (seleksyon) 
 1950 ː Haitian women (fanm ayisyèn)
 1952 ː Marchand de noix de coco (machann koko)
 1958 ː Danse Petro
 1960 ː Rara
 1960 ː Mambo

Eritaj li kite

Dominiken, men Ayisyen 
De fèt ke Xavier pat orijin Ayisyen men te pentire nan stil Ayisyen e te vin popilè an Ayiti fè li vrèman yon atis ki ra nan jan sa. Malgre li se te yon Kiben /D ominiken, pifo moun vin asosye li avèk Ayiti. Jodiya, zèv li yo vann pou anpil lajan e sa fè li youn nan atis an Ayiti ki rekoni nan sèk koleksyonè a travè lemond lan.

An Ayiti 
Amiami sinome pintor de la noche de Haiti paske li te gen mès pentire anpil evènman ke nou asosye avèk tenèb ou byen lannwit. Nan tèm li te itilize nan zèv li yo, nou jwenn anpil tablo ki konsène vodou, dans seremoni, vodouyizan, rara, eksetera... Yo di ke Xavier se moun ki te twouve Pòtoprens fasinan anpil, e se te mès li pou li antre nan kwen avèk kote nan vil lan yo asosye avèk danje pou li kaptire li sou tablo li. Tout bagay nan Pòtoprens, bèl kote tankou kote ki lèd, kote pwòp kankou kote sal, machann nan lari, moun k'ap viv Pòtoprens ou byen k'ap mache nan lari a, te atire Amiama pou li te pentire.

Estil li 
Nan estil li, yo dekri li kòm sofistike e ki itilize koulè vif ki ajoute vibrasyon ak vi nan penti li. Nan yon kote, li diferansye tèt li de lòt anpil pent Ayisyen paske dabitid, li pa mete plizyè koulè nan tablo li e te itilize'l nan manyè yo rele "myè'" (de mo franse "muet").

Referans

Lyen deyò 
 Yon lis atis pent ayisyen ak biyografi
 yon biyografi ak lòt atis
 yon biyografi

 
Moun
La
Penti
Pent dominiken
Nesans nan lane 1909
Lanmò 1969